มันนี่ทูเดย์
อาคเนย์ฯ จ่าย 3%
12 พ.ค. 2558

อาคเนย์ฯ จ่าย 3%
นายโชติพัฒน์ พีชานนท์ ประธานกรรมการบริหาร อาคเนย์ กลุ่มธุรกิจประกันและการเงิน เปิดเผยว่า บริษัทได้ออกแบบประกัน “อาคเนย์ ชีวิต ดี๊ดี 3/1” จุดเด่นอยู่ที่ชำระเบี้ยประกันภัยเพียงครั้งเดียว รับความคุ้มครองชีวิตตลอดอายุกรมธรรม์ 3 ปี ที่สำคัญคือเงินจ่ายคืนระหว่างสัญญาที่จะได้รับทุกปีสูงถึงปีละ 3% ของจำนวนเงินเอาประกันภัยขั้นต่ำเริ่มต้น 2 แสนบาท รองรับกลุ่มลูกค้าเงินฝากที่กำลังเผชิญกับอัตราดอกเบี้ยเงินฝากต่ำ
“ถือเป็นเจ้าแรกในตลาดที่กล้าเปิดตัวแบบประกันระยะสั้นที่ให้ผลตอบแทนสูงในภาวะเศรษฐกิจแบบนี้ โดยจะเปิดขายเพียงช่วงระยะเวลาสั้นๆ ถึงสิ้นเดือน มิ.ย.นี้ จำกัดเบี้ยประกันแค่ 500 ล้านบาทเท่านั้น ซึ่งหากครบจำนวนก่อนกำหนดก็จะยุติการขายทันที ซึ่งการออมผ่านประกันแตกต่างจากการออมในรูปแบบอื่นๆ ที่อาจต้องพบกับความเสี่ยงจากการขาดทุน หรือเผชิญกับความผันผวนของผลตอบแทนที่ไม่อาจคาดเดาได้” นายโชติพัฒน์ กล่าว